Prehľad LightScribe

Vytvorenie
štítku LightScribe

Použiť
nástroj LightScribe Template Labeler

Použiť
nástroj Cyberlink Labeler

Často
kladené otázky

Prehľad LightScribe

LightScribe je technológia značenia disku, ktorá umožňuje laserom priamo
popísať disk. Tvorba profesionálnych diskov je jednoduchá: vypáľte disk, otočte
ho a vypáľte naň štítok. Na vypaľovanie dát a štítka slúži jedna
univerzálna jednotka.

Jednotka DVD s LightScribe používa laser na vypálenie obrazu na poťah
štítkovej strany disku LightScribe. Systém LightScribe nepoužíva atrament (ktorý
sa môže roztiecť), papier (ktorý sa vlní) a ani lepidlo (ktoré polepí aj
okolie).

Postup vytvorenia štítku LightScribe:

Zapisovaciu CD/DVD mechaniku s podporou technológie LightScribe. Počítač
alebo zariadenie s LightScribe spravidla obsahujú logo alebo slovo „LightScribe“ na diskovej priehradke
alebo na skrinke.

Softvér na tvorbu štítkov s podporou technológie LightScribe. Tento
softvér je zvyčajne pribalený k počítaču alebo DVD zapisovaču s podporou
LightScribe. Zoznam softvérových balíkov s podporou tejto technológie nájdete tu.

Systémový softvér LightScribe. Je to podobné ako ovládač zariadenia a
zvyčajne býva pribalený k jednotke LightScribe. Najnovšia aktualizácia je k
dispozícii na tejto adrese.

Špeciálne disky CD alebo DVD s vrstvou LightScribe (predávajú sa
samostatne vo väčších obchodných domoch alebo online). Disky LightScribe majú
na obale média logo LightScribe .

Podrobnejšie informácie o LightScribe nájdete adrese http://www.lightscribe.com/.

Vytvorenie štítku LightScribe

Vypálenie štítku pomocou LightScribe je jednoduché.

Začnite tým, že spustíte softvér na výrobu štítkov, ktorý podporuje
LightScribe. Softvér na výrobu štítkov sa zvyčajne dá spustiť ako samostatná
aplikácia, ktorá je súčasťou súboru aplikácií na vypaľovanie údajov. Podľa toho
aký softvér na výrobu štítkov používate, môžete vytvoriť štítok pred alebo po
vypálení obsahu disku.

POZNÁMKA:Štítok vypálite tak, že obrátite disk opačne
a vložíte ho do mechaniky popisnou stranou nadol.

POZNÁMKA:Štítky LightScribe sú výhradne
monochromatické (v odtieňoch sivej).

Štítky môže tvoriť len jednoduchý titulok, alebo môžete prejaviť svoju
kreativitu a doplniť pozadia a obrázky. Možnosti závisia od toho, akú aplikáciu
na výrobu štítkov použijete. Nasledujúce podrobné pokyny vám pomôžu vytvoriť
prvý jednoduchý štítok LightScribe pomocou rôznych softvérov podporujúcich
technológiu LightScribe. Podrobnosti o všetkých dostupných funkciách
jednotlivých aplikácií nájdete v ich dokumentácii.

POZNÁMKA:Konkrétne pokyny sa môžu líšiť podľa verzie
použitého softvéru.

Použitie LightScribe Template Labeler na vytvorenie štítku

Platforma Windows

Začnite tým, že do jednotky vložíte médium popisovacou stranou nadol a
kliknite na ponuku Štart->Všetky programy->LightScribe Direct Disc
Labeling->LightScribe Template Labeler.

1. Vyberte šablónu

V ľavej časti okna vyberte šablónu. Vybratá šablóna sa zobrazí v hlavnom
okne (pravá časť).

Všimnite si, či vybratá šablóna obsahuje miesta pre text aj obrázky, len
text alebo len obrázky.

2. Vložte text

Ak vami zvolená šablóna obsahuje miesto pre text, kliknite na položku
Text vložíte kliknutím sem. Ľavá časť okna sa zmení aby ste
mohli zmeniť nastavenia textu.

Zadajte text, ktorý sa má objaviť na štítku.

Podľa želania zmeňte nastavenia typu písma a zarovnania.

Ak šablóna obsahuje ďalšie umiestnenia textu, opakujte podľa potreby.

3. Vložte obrázky

Ak vami zvolená šablóna obsahuje miesto pre jeden alebo viac obrázkov,
kliknite dvakrát na položku obrázok vložíte kliknutím sem.
Otvorí sa okno Windows Explorer a ľavá časť okna sa zmení a umožní úpravu
nastavení obrázkov.

Okno programu Windows Explorer použite na výber obrázku.

Podľa potreby zmeňte v ľavej časti okna nastavenia priblíženia, polohy a
orientácie.

Ak šablóna obsahuje ďalšie možnosti umiestnenia obrázkov, opakujte podľa
potreby.

4. Uložte, prehliadnite a vytlačte

Ak chcete uložiť návrh štítku, kliknite na tlačidlo
Uložiť.

Kliknite na tlačidlo Ukážka pred tlačou a Tlač.

Kliknite na Tlač. Dĺžka tlače závisí od zložitosti
obsahu.

Po dokončení štítku disk otočte a napáľte na neho obsah, ako napríklad
hudbu, fotografie alebo filmy.

Použitie programu CyberLink LabelPrint na vytvorenie štítku
LightScribe

Platforma Windows

Kliknite na položku Štart->Všetky programy->CyberLink DVD Suite.

Spustí sa aplikácia CyberLink DVD Suite.

Vyberte položku "Utilities" v ponuke CyberLink DVD Suite.

Potom kliknite na príkaz "Print a disc label".

1. Výber typu štítku

Prvým krokom pri tvorbe štítku je výber typu štítku, ktorý chcete vytlačiť.
Môžete si vybrať vytvorenie štítku LightScribe, popisky disku, popisky mini
disku, ďalej titulnej obálky a zadnej obálky obalu.

2. Úprava informácií o disku

Doplňte alebo úpravte informácie o disku, ako je napr. titulok, ktorý slúži
na rozlíšenie disku. Pridajte alebo upravte informáciu o obsahu disku, aby
uvádzal aktuálny prehľad súborov, ktoré ste pridali na disk. Tieto informácie
môžete pridať alebo upraviť na stránke Upraviť informácie o disku.

3. Úprava vzhľadu

Štítok disku môžete prispôsobiť vlastnému štýlu výberom vzhľadu, úpravou
písma a vložením vlastného obrázku pozadia. Môžete:

Vybrať typ štítku

Pridať obrázok pozadia

Dopísať alebo upraviť text

4. Tlač

Teraz je všetko pripravené na tlač štítku pomocou programu CyberLink
LabelPrint. Tlačiť môžete na niektoré z nasledujúcich médií:

Normálny papier: Umožňuje tlač na akýkoľvek hárkový
papier, ktorý podporuje vaša tlačiareň.

Štítkový papier: Poskytuje štítky na uľahčenie tlače.

Priama tlač na disk: Umožňuje zbaviť sa papierových
štítkov, ale vyžaduje špeciálnu jednotku a disky podporujúce technológiu
LightScribe.

Často kladené otázky
Čo je potrebné na vytvorenie
štítku LightScribe?

Postup vytvorenia štítku LightScribe:

DVD jednotka s podporou LightScribe alebo DVD zapisovač s podporou
LightScribe. Počítač alebo zariadenie podporujúce LightScribe majú spravidla
zobrazené logo alebo slovo „LightScribe“ na diskovej priehradke
alebo na skrinke.

Softvér na tvorbu štítkov s podporou technológie LightScribe. Tento
softvér je zvyčajne pribalený k počítaču alebo DVD zapisovaču s podporou
LightScribe

Systémový softvér LightScribe. Je to podobné ako ovládač zariadenia a
zvyčajne býva pribalený k jednotke LightScribe.

Špeciálne disky CD alebo DVD s vrstvou LightScribe (predávajú sa
samostatne vo väčších obchodných domoch alebo online). Disky LightScribe majú
na obale média logo LightScribe .

Ako sa dá zistiť, či počítač
alebo DVD zapisovač podporuje technológiu LightScribe?

Počítače a zapisovače s podporou LightScribe by mali mať na priehradke
zapisovača alebo na skrinke buď slovo LightScribe, logo   alebo v podobe nálepky uchytenej
inde.

Ako vytvoriť štítok LightScribe?

Po napálení údajovej strany disku pomocou ľubovoľného vhodného softvéru je
potrebné disk obrátiť a opäť vložiť do mechaniky popiskovou stranou nadol.
Štítok LightScribe vytvoríte samostatne, pomocou softvéru na tvorbu štítkov.

Kde je možné zakúpiť disky CD a DVD, ktoré podporujú
LightScribe?

Disky CD a DVD s podporou LightScribe sa predávajú samostatne. Ich dostupnosť
je v jednotlivých krajinách/oblastiach rôzna.

Existujú disky
LightScribe kompatibilné so štandardom dvojvrstvových vysokokapacitných DVD
alebo DVD-RW?

Hoci väčšina jednotiek s podporou LightScribe umožňuje čítanie a zápis na
dvojvrstvové disky DVD a DVD-RW, v súčasnosti nie sú dostupné takéto disky,
ktoré by umožňovali vytvorenie štítku LightScribe.

Je možné
inovovať súčasnú jednotku DVD v počítači alebo DVD zapisovač, aby podporovali
technológiu LightScribe?

Jednotky podporujúce technológiu LightScribe vyžadujú špeciálny hardvér a
jednotky nepodporujúce LightScribe nie je možné inovovať na podporu tejto
technológie.

Dokáže LightScribe vytvárať farebné
štítky?

Technológia LightScribe v súčasnosti umožňuje vytvárať len obrázky v škále
sivej, podobne ako čiernobiela fotografia.

Ako dlho trvá
vytvorenie štítku na disk?

Čas potrebný na vytvorenie štítku výrazne závisí od obsahu, hardvéru, media a
použitého režimu tlače. Obvykle trvá tlač jednoduchého titulku pomocou
technológie prvej generácie len 2-5 minút. Vypálenie štítku s celodiskovou
grafikou v najvyššej kvalite môže trvať 30-35 minút.
Prečo
vyzerajú štítky diskov LightScribe DVD odlišne ako štítky diskov LightScribe
CD?

Rozdiel vo výzore šítkov LightScribe DVD a CD vyplýva z rozdielneho postupu
výroby diskov CD a DVD. Disky DVD obsahujú druhú plastovú vrstvu, ktorú disky CD
nemajú. Táto vrstva vytvára istý “plastový sendvič” okolo reflexnej vrstvy, v
ktorej sú vypálené údaje. Táto ďalšia plastová vrstva oddeľuje reflexnú vrstvu
od vrstvy LightScribe na povrchu disku. Keď sa pozriete popísaný disk
LightScribe DVD, dívate sa cez túto ďalšiu vrstvu, ktorá vytvára trojrozmerný
efekt.

Čo je systémový softvér LightScribe?

Systémový softvér LightScribe spája firmvér jednotky s aplikáciou na tvorbu
štítkov. Koordinuje funkcie medzi rôznymi jednotkami v kombinácií s médiami, čím
sa zabezpečuje najlepší výsledok tvorby štítku LightScribe. Systémový softvér
LightScribe je zvyčajne pribalený k zapisovacej jednotke DVD alebo počítaču s
podporou LightScribe.

Prečo niektoré jednotky nerozoznajú
médium LightScribe?
Prečo sa objavuje výzva na aktualizáciu systémového
softvéru LightScribe?

Optické jednotky a media od rôznych výrobcov majú veľmi rozličné vlastnosti a
vyžadujú kalibráciu na zabezpečenie najlepej jednotnosti vlastností. Systémový
softvér LightScribe obsahuje nastavenia, ktoré pomáhajú optimalizovať rýchlosť
tvorby štítku a kvalitu obrazu na rôznych jednotkách a médiách. Ak sa nepodarí
rozoznať nové médium LightScribe, softvér na tvorbu štítkov zobrazí výzvu na
aktualizáciu systémového softvéru LightScribe, ktorý obsahuje optimalizované
nastavenia pre nové médium. Odporúčame Vám po výzve aktualizovať systémový
softvér LightScribe.

Čo je to tlač v generickom
režime?

Generická tlač používa množinu štandardných parametrov na tvorbu štítku bez
optimalizácie na vypálenie štítku LightScribe. Keď je zistené nové médium,
môžete si vybrať túto možnosť, pokračovať v tvorbe štítku a vyžadovanú
aktualizáciu systémového softvéru LightScribe môžete vykonať neskôr. Bez
optimalizácie však dosiahnete nižšiu rýchlosť a kvalitu obrazu.

Ako je možné aktualizovať alebo nájsť systémový softvér
LightScribe?

Stačí po výzve softvéru na tvorbu štítkov vybrať voľbu aktualizácie
systémového softvéru LightScribe. Automaticky sa spustí proces aktualizácie
alebo presmerovanie na webovú stránku, kde sa dozviete ďalšie informácie.

Kópiu softvéru môžete získať aj z lokality:

http://www.lightscribe.com/downloadSection/index.aspx